ફિલ્મની વાર્તા મુજબ મનન (મલ્હાર ઠાકર) દીપાલી (કિંજલ રાજપરિયા) જોડે લગ્ન કરવા માટે તેના પેરેન્ટ્સને મનાવે છે. લગ્નની તૈયારીઓ શરૂ થાય છે, પરંતુ તેના મિત્રો નીલ, વિરલ અને ચિરાગ સાથે ક્રિકેટ રમતી વખતે મનનનો અણધાર્યો અકસ્માત થાય છે. મનન એક જ વાકય વારંવાર વાગોળતો હોય છે અને તેના મિત્રો જ્યારે તેને ડોક્ટર પાસે લઈ જાય છે ત્યારે તેઓને ખબર પડે છે કે મનન તેનાં પાછલાં બે વર્ષની યાદશક્તિ ભૂલી બેઠો છે, કેમ કે તેને માથા પર ઈજા પહોંચી હોય છે. હવે મનન દીપાલીને ઓળખતો નથી અને તેના મિત્રો સિવાય આ અકસ્માતની કોઈને જાણ હોતી નથી. શું મનનનાં લગ્ન થશે? શું મનનને બધું યાદ આવશે? શું એના પરિવારને આ વિશે જાણ થશે? શું મનન કહી શકશે, શું થયું?